**ÚRAD PRÁCE, SOCIÁLNYCH VECÍ A RODINY KEŽMAROK**

**Odbor sociálnych vecí a rodiny, agenda hmotnej núdze,**

**náhradného výživného a štátnych sociálnych dávok**

**Pracovisko Spišská Stará Ves, Štúrova 251/64, 061 01 Spišská Stará Ves**

––-––––––––––––––––––––––––––––––––––––––––––––––––––––––––––––––––––––––––––––

V Spišskej Starej Vsi 19.09.2016

Vybavuje/linka: Frankovská/2443802

**VEC : Žiadosť o vyhlásenie oznamu v obecnom rozhlase**

Úrad práce, sociálnych vecí a rodiny Kežmarok, odbor sociálnych vecí a rodiny, agenda hmotnej núdze, náhradného výživného a štátnych sociálnych dávok, Pracovisko Spišská Stará Ves Vás, týmto žiada o vyhlásenie oznamu vo veci dokladovania prídavku na dieťa k septembru 2016 v obecnom rozhlase.

**Znenie oznamu :**

**Úrad práce, sociálnych vecí a rodiny Kežmarok, odbor sociálnych vecí a rodiny, Pracovisko Spišská Stará Ves oznamuje poberateľom prídavku na dieťa, že pre účely posúdenia nároku na ďalšiu výplatu, v zmysle platného zákona o prídavku na dieťa, je potrebné predložiť potvrdenie o návšteve strednej, resp. vysokej školy na školský rok 2016/2017 u všetkých denne študujúcich nezaopatrených detí, po ukončení povinnej školskej dochádzky, do 25 rokov veku. Potvrdenie o návšteve školy je potrebné doložiť do konca septembra. Tento nárok sa uplatňuje podľa miesta trvalého bydliska na Úrade práce, sociálnych vecí a rodiny Kežmarok, odbor sociálnych vecí a rodiny, Pracovisko v Spišskej Starej Vsi.**

Ďakujem, s pozdravom

Frankovská